Nikki Fernandez

 
Nikki Fernandez on yksi televisiosarjan "Lost" hahmoista. Nikkiä esittää näyttelijä Kiele Sanchez.
Taustaa.
Ennen onnettomuutta.
Nikki nauttii ateriaa vanhan miehen kanssa, joka pian kutsuu tarjoilijansa Paulon ruokahuoneeseen. Paulo tarjoilee ruokaa, kunnes vanha mies myrkyttyy ruuasta ja kuolee. Nikki repii avaimen miehen kaulasta, jolloin selviää Nikkin ja Paulon tuntevan jo ennestään toisensa. He varastavat miehen tallelokerosta timantit ja pakenevat. 
Odottaessaan Sydneyn lentoasemalla Oceanic Airlinesin lentoa 815, parisuhteessa elävät Nikki ja Paulo näkevät Shannonin ja Boonen riitelevän. Nikki sanoo Paulolle, että ”lupaa, että meistä ei tule koskaan tuollaisia”. Paulo lupaa.
Onnettomuuden jälkeen.
Ensimmäinen ja toinen tuotantokausi.
Nikki esiintyy ensimmäisellä ja toisella tuotantokaudella muutamissa jaksoissa vain taustalla olevana henkilönä. 
Kolmas tuotantokausi.
Kolmannen tuotantokauden jakso "Expose" keskittyy Nikkiin ja Pauloon. Jakson alussa Hurley ja Sawyer törmäävät harhautuneeseen Nikkiin, joka kaatuu maahan heidän eteensä. He kuulevat hänen sanovan ”Paulo valehtelee” (). Tämän jälkeen Nikki kuolee. Pian Hurley ja Sawyer löytävät Nikkin poikaystävän, Paulon kuolleena. He uskovat syynä tapahtumaan olevan Toiset.
Takauma näyttää, kuinka Pauloa etsivä Nikki löytää tämän viidakosta ja kertoo haluavansa timantit. Nikki heittää Paulon päälle Arztin kokoelmasta haltuunsa ottaneen myrkyllisen hämähäkin, jonka pisto halvaannuttaa noin kahdeksaksi tunniksi. Paulon ollessa halvaantumaisillaan Nikki etsii timantteja. Hän löytää timantit Paulon housuista, jolloin Paulo sanoo Nikkille, että ”en antanut timantteja sinulle, koska sen jälkeen et olisi enää tarvinnut minua”. Nikkin huomaamatta samoja hämähäkkejä, joita hän heitti Paulon päälle, kiipeää hänen jaloilleen. Ne pistävät häntä, ja hän juoksee pois. Hätääntynyt Nikki kaivaa maahan kuopan, johon hän piilottaa timantit. Juostessaan pois viidakosta hän näkee Hurleyn ja Sawyerin. Takauma päättyy, ja jakson alussa nähty kohtaus jatkuu. Kuolleeksi luullut Nikki ja Paulo lasketaan kuoppaan, ja heidän päälle heitetään hiekkaa. Juuri kun hiekka osuu Nikkin kasvoille, hän avaa silmänsä; Nikki ja Paulo olivat vain halvaantuneita, eli Hurley ja Sawyer hautaavat heidät eläviltä. Hurleyn ja Sawyerin löydettyä harhaantuneen Nikkin, tämä sanoikin viimeisinä sanoinaan ”halvaantunut” (), eikä ”Paulo lies”. Hahmojen todellinen kohtalo ei koskaan selviä muille.
Vastaanotto ja poistuminen sarjasta.
Nikki ja hänen poikaystävänsä Paulo luotiin sarjan kolmannelle tuotantokaudelle tarkoituksena esitellä lisää lennon 815 selviytyjiä. Vaikka sarjaan oli toisella ja kolmannella kaudella onnistuttu kirjoittamaan mukaan täysin uusia päähenkilöitä, kuten Desmond ja Juliet, Nikki ja Paulo saivat kuitenkin sarjan katsojilta huonon vastaanoton. Hahmoja ei onnistuttu saumattomasti lisäämään juonikuvioihin, vaan ne koettiin muiden hahmojen joukossa ”kuokkavieraina”. Tuottaja-käsikirjoittaja Damon Lindelofin mukaan olisi ollut helpointa ”unohtaa” hahmot poistamalla ne seuraavista jaksoista, mutta lopulta käsikirjoittajat päättivät kuitenkin ”myöntää virheensä” kirjoittamalla hahmoille oman jaksonsa, jossa molemmat kuolevat.